Id-Deċiżjoni tal-Kummissjoni
tad-19 ta’ Diċembru 2003
li tawtorizza, fir-rigward tal-bejgħ ta’ patata taż-żriegħ fit-territorju kollu jew parti ta’ ċerti Stati Membri, miżuri aktar iebsa kontra ċerti mard barra minn dawk previsti f’Annessi I u II tad-Direttiva tal-Kunsill 2002/56/KE
(notifikata bid-dokument numru K(2003) 4833)
(Test b’relevanza għaż-ŻEE)
(2004/3/KE)
IL-KUMMISSJONI TAL-KOMUNITAJIET EWROPEJ
Wara li kunsidrat it-Trattat li jistabbilixi il-Komunitajiet Ewropej,
Wara li kunsidrat Direttiva tal-Kunsill 2002/56/KE tat-13 ta’ Ġunju 2002 fuq il-bejgħ ta’ patata taż-żriegħ [1], kif l-aħħar emendata permezz tad-Direttiva 2003/61/KE [2], u b’mod partikolari l-Artikolu 17(2) taghha,
Wara li kkunsidrat it-talbiet magħmula mill-Ġermanja, l-Irlanda, l-Portugall, il-Finlandja u r-Renju Unit,
Billi:
(1) Id-Deċiżjoni tal-Kummissjoni 93/231/KEE tat-30 ta’ Marzu 1993 li tawtorizza, fir-rigward tal-bejgħ ta’ patata taż-żriegħ fit-territorju kollu jew parti ta’ ċerti Stati Membri, miżuri aktar stretti kontra ċerti mard barra dawk previsti fl-Anness I u II tad-Direttiva tal-Kunsill 66/403/KEE [3] ġiet emendata sostanzjalment ħafna drabi [4]. Fl-interess ta’ ċarezza u razzjonalita id-Deċiżjoni msemmija għandha tkun kodifikata.
(2) Id-Direttiva 2002/56/KE stabbiliet tolleranzi fir-rigward ta’ ċerti organizmi ta’ ħsara.
(3) Id-Direttiva 2002/56/KE xorta waħda tippermetti Stati Membri li jissoġġettaw il-patata taż-żriegħ tal-produzzjoni lokali tagħhom għal kondizzjonijiet li huma aktar rigorużi.
(4) L-Irlanda għat-territorju kollu tagħha, l-Ġermnaja, l-Fillandja, u r-Renju Unit fir-rigward ta’ ċerti partijiet tat-territorji tagħhom u l-Portugall fir-rigward ta’ żoni fl-Azores ìl fuq minn 300 metru għoli mill-baħar (altitudni), jixtiequ li jagħmlu użu mid-dispożizzjonijiet tad-Direttiva 2002/56/KE fir-rigward ta’ ċerti organiżmi li jidhru partikolarment perikolużi għal uċuħ tal-patata f’dawk ir-reġjuni.
(5) Il-Kummissjoni, permezz tad-Direttiva 93/17/KEE [5], stabbiliet gradi ta’ patata taż-żriegħ bażika għall-Komunita, flimkien mal-kundizzjonijiet u d-deskrizzjonijiet applikabbli għal gradi bħal dawn. Il-patata taż-żriegħ li tappartjeni għal gradi bħal dawn għandha tkun kunsidrata xierqa għall-bejgħ fit-territorji ta’ Stati Membri li għandhom ikunu awtorizzati skond l-Artikolu 17(2) ta’ Direttiva 2002/56/KE.
(6) Minn paragun tal-miżuri meħuda fl-Irlanda, għat-territorju tagħha kollu, fil-Ġermanja, fil-Fillandja, u fir-Renju Unit, għal ċerti partijiet tat-territorji tagħhom, u fil-Portugall fir-rigward ta’ żoni fl-Azores ìl fuq minn 300 metru għoli mill-baħar (altitudni) fir-rigward tal-produzzjoni lokali tagħhom ta’ patata taż-żriegħ u l-gradi KE tal-Komunita ta’ patata taż-żriegħ bażika, wieħed jista’ jassumi li:
- "KE grad 1" jissodisfa kondizzjonijiet aktar stretti,
- "KE grad 2" huwa ekwivalenti għal produzzjoni lokali maħsuba għal patata taż-żriegħ, u
- "KE grad 3" huwa ekwivalenti għal produzzjoni lokali maħsubha għal produzzjoni ta’ patata.
(7) L-Irlanda, għat-territorju tagħha kollu, l-Ġermanja, l-Fillandja u r-Renju Unit, għal ċerti partijiet tat-territorji tagħhom, u l-Portugall fir-rigward ta’ żoni fl-Azores ìl fuq minn 300 metru għoli mill-baħar (altitudni), għandhom għalhekk ikunu awtorizzati li jirrestrinġu l-bejħ ta’ patata taż-żriegħ biss għall-gradi ta’ patata bażika tal-Komunità kif stabbilit permezz tad-Direttiva 93/17/KEE.
(8) Awtorizzazzjoni ta’ dan it-tip hi konformi ma’ l-obbligazzjonijiet ta’ l-IStati Membri skond ir-regoli komuni fuq is-saħħa ta’ pjanti stabbiliti permezz ta’ Direttiva tal-Kunsill 2000/29/KE tat-8 ta’ Mejju 2000 fuq miżuri protettivi kontra l-introduzzjoni fil-Komunita ta’ organiżmi perikolużi għal pjanti jew prodotti ta’ pjanti u kontra l-firxa tagħhom fil-Komunita [6], kif l-aħħar emendata permezz tad-Direttiva tal-Kummissjoni 2003/47/KE [7].
(9) Il-miżuri previsti f’din id-Deċiżjoni huma skond l-opinjoni tal-Kumitat Permanenti fuq Żerriegħa u Materjal ta’ Tkattir għal Agrikoltura, Ortikultura u Forestrija,
ADOTTAT DIN ID-DEĊIŻJONI:
Artikolu 1
L-Istati Membri elenkati fil-kolonna 1 ta’ l-Anness I huma permezz ta’ din id-Deċiżjoni awtorizzati, fir-rigward tal-bejgħ ta’ patata taż-żriegħ fir-reġjuni elenkati maġenb l-ismijiet tagħhom fil-kolonna 2 ta’ l-Anness I, biex jirrestrinġu l-bejgħ ta’ patata taż-żriegħ għal patata taż-żriegħ bażika tal-gradi Komunitarji li ġejjin u kif stabbilit permezz tad-Direttiva 93/17/KEE:
(a) għal produzzjoni ta’ patata taż-żriegħ għal "KE grad 1", jew "KE grad 2";
(b) għal produzzjoni ta’ patata għal "KE grad 1", "KE grad 2" jew "KE grad 3";
L-Artikolu 2
L-Istati Membri konċernati għandhom jistabbilixxu sistema permanenti ta’ stħarriġ regolari mfassla biex tkun assigurata konformità konsistenti mal-kondizzjonijiet li jirregolaw awtorizzazzjoni u għandhom jippreparaw rapporti. Il-Kummissjoni għandha timmonitorja dik is-sistema.
Artikolu 3
L-awtorizzazzjoni skond l-Artikolu 1 għandha tkun irtirata hekk kif ikun stabbilit li l-kondizzjonijiet miġjuba fiha ma jibqgħux aktar osservati.
Artikolu 4
Deċiżjoni Nru 93/231/KEE ġiet sostitwita.
Ir-referenzi magħmulha għad-deċiżjoni mħassra in-kwistjoni għandhom ikunu meqjusa bħala referenzi għal din id-Deċiżjoni u għandhom ikunu moqrija b’konformi mat-tabella ta’ korrelazzjoni fl-Anness III.
Artikolu 5
Din id-Deċiżjoni hija indirizzata lill-Istati Membri.
Magħmulha fi Brussel, fid-19 ta’ Diċembru 2003.